THAI ค่าน้ำมันเครื่องบินพุ่ง-พิษ FX ฉุดไตรมาส 3 พลิกขาดทุน 4.79 พันล้าน
THAI เผยงบไตรมาส 3/65 พลิกขาดทุน 4,785 ล้านบาท จากช่วงปีก่อนมีกำไร 39,996 ล้านบาท เหตุค่าน้ำมันเครื่องบินพุ่ง-ขาดทุนอัตราแลกเปลี่ยนเงินตราต่างประเทศเพิ่ม ฉุดงวด 9 เดือนแรกขาดทุน 11,253 ล้านบาท
THAI เผยงบไตรมาส 3/65 พลิกขาดทุน 4,785 ล้านบาท จากช่วงปีก่อนมีกำไร 39,996 ล้านบาท เหตุค่าน้ำมันเครื่องบินพุ่ง-ขาดทุนอัตราแลกเปลี่ยนเงินตราต่างประเทศเพิ่ม ฉุดงวด 9 เดือนแรกขาดทุน 11,253 ล้านบาท
11 พ.ย. 2565

บริษัท การบินไทย จำกัด (มหาชน)  หรือ THAI รายงานผลการดำเนินงานไตรมาส 3/65 และ งวด 9 เดือนแรกปี 65 สิ้นสุดวันที่ 30 ก.ย.65 ดังนี้

บริษัทฯรายงานผลการดำเนินงานไตรมาส 3/2565 พลิกขาดทุนสุทธิ 4,785.17 ล้านบาท จากงวดเดียวกันของปีก่อนมีกำไรสุทธิ 39,996.29 ล้านบาท สาเหตุหลักมาจากค่าใช้จ่ายรวมปรับตัวขึ้นเป็น 28,940 ล้านบาท เพิ่มขึ้น 18,813 ล้านบาท หรือ 185.80% เมื่อเทียบกับงวดเดียวกันของปีก่อนเพียง 10,127 ล้านบาท หลักมาจากค่าน้ำมันเครื่องบินจำนวน 12,871 ล้านบาท เพิ่มขึ้น 11,657 ล้านบาท หรือ 960.20% จากงวดเดียวกันของปีก่อนเพียง 1,214 ล้านบาท  และคิดเป็น 44.50% ของค่าใช้จ่ายรวม ซึ่งเป็นผลมาจากจำนวนเที่ยงบินที่เพิ่มขึ้น ทำให้มีปริมาณการใช้น้ำมันสูงกว่าปีก่อน ประกอบกับราคาน้ำมันเฉลี่ยสูงกว่าปีก่อน 80.30% รวมทั้งเงินบาทต่อดอลลาร์สหรัฐอ่อนค่าลงเมื่อเทียบกับปีก่อน ทำให้ค่าน้ำมันเมื่อคำนวณเป็นเงินบาทเพิ่มขึ้น
นอกจากนี้บริษัทมีการขาดทุนจากอัตราแลกเปลี่ยนเงินตราต่างประเทศ (FX) เพิ่มมากขึ้น สำหรับในไตรมาส 3/2565 ขาดทุน 5,798 ล้านบาท เมื่อเทียบกับงวดเดียวกันของปีก่อนขาดทุน 4,887 ล้านบาท
ส่วนผลการดำเนินงานงวด 9 เดือนแรกของปี 65 พลิกขาดทุนสุทธิ 11,252.54 ล้านบาท เมื่อเทียบจากงวดเดียวกันของปีก่อนมีกำไรสุทธิ 51,121.29 ล้านบาท